Hej Hn Jeg har kigget lidt på uddannelsen som advokatsekretær og syntes det var rigtig smart med fjernstudie, så håber lidt der er nogle herinde der har erfaringer med det. Lige et par af mine spørgsmål: Hvor tidskrævende er det? Er det svært når man ikke har en lærer? Og hvordan med jobmuligheder bagefter, er det sværere når det er taget på fjernstudie? Selvfølgelig er det forskelligt fra person til person, men er meget rart at hører andres erfaringer med det 
Jeg er lige blevet færdig med advokatsekretær HU her i foråret. Jeg synes ikke det var særlig tidskrævende, men havde også haft en del jura i andre sammenhænge, så meget af det var egentlig bare det samme som jeg havde havde lært om før. Det var ikke svært at undvære en lærer. Det er meget læsevenligt stof, og øvelsesspørgsmålene guider dig meget fint igennem teksten så du får det hele med. Og så synes jeg jo det var en kæmpe fordel selv at bestemme hvornår jeg skulle læse og lave opgaver, da jeg havde fuldtidsjob ved siden af som også kunne være ret hektisk i perioder. Den eneste deadline der er, er at man skal være færdig inden et år efter man starter, og så planlægger man ellers selv. Der er 11 afleveringer, nogle større end andre, men hvis man sætter sig for at lave en aflevering om måneden skal man nok komme igennem. Jeg kender ikke til jobmuligheder, da jeg selv valgte at tage den som en ekstra uddannelse da jeg blev fyret fra mit tidligere job, og så fik jeg job i mellemtiden inden for mit "primære" felt. Så hvis du selv skal betale den er det nok en god ide at undersøge markedet først, da den ikke er helt billig. Mvh. Heidi